Adobe Photoshop Lightroom - Wikipedia, déi fräi Enzyklopedie

# Adobe Photoshop Lightroom

### Vu Wikipedia, der fräier Enzyklopedie.

D' Library-Fënster vum Adobe Lightroom an der Beta 1-Versioun op Mac OS X

Adobe Photoshop Lightroom ass e Computerprogramm vun Adobe Systems dee sech primär u professionell Fotografe riicht, déi mat grousse Quantitéite Fotoen hantéieren, a se sou gutt wéi méiglech zortéieren an nees séier a sécher erëmfanne wëllen.

## [Änneren] D'Entwécklung

2002 ass bei Adobe Systems ugefaange ginn un engem neie Projet ze schaffen, dee Shadowland genannt gouf.

## [Änneren] Beta-Versiounen

Déi éischt Fassong gouf der Ëffentlechkeet op der Websäit vun Adobe Labs den 9. Januar 2006 virgestallt, a konnt erofgeluede ginn. Dat war eng Beta mam Numm Lightroom a war nëmme fir de Macintosh-Betriibssystem. Et war dat déi éischte Kéier datt déi méiglech Klientën eng Beta-Versioun vun engem Adobe-Produkt konnte "mattesten".

## [Änneren] Den neie Look

## [Änneren] Fotoformater, déi vu Lightroom verschafft ginn

- RAW
- JPEG
- PSD, Photoshop Document
- Tagged Image File Format, Tagged Image File Format

- Et sief ernimmt, datt PNG, "Portable Network Graphics" vu Lightroom net ënnerstëtzt gëtt

## [Änneren] Déi fënnef Fënsteren

#### [Änneren] Library

Direkt beim Luede vun enger oder vu méi Fotoen, sief et vun engem Fotoapparat, enger Späicherkaart oder vun enger Datei vum eegenen Harddisk, loosse sech Nativ RAW-Dateien vun deenen meeschte Marken, oder JPG, TIFF oder PSD an d' DNG, als digitaalt Negativ, konvertéieren a späicheren. Beim Import ass et méiglech, d'Biller op villerlee Manéieren ze zortéieren oder s'ëmzenennen, fir se méi spéit besser opzeruffen.

#### [Änneren] Develop

Dat ass den eigentlechen "Atelier", an deem e Bild mat Hëllef vun engem Faarfhistogramm iwwerschafft gëtt.

- Den Tounwäertëmfank vun enger RAW-Datei, mat 16 Bit jee Faarfkanal, léisst sech op 8 bit reduzéieren.
- De Wäissausgläich an d' Faarftemperatur
- D' Beliichtung léisst sech, opgedeelt a Spëtzebliichter a Schieter mat der Hellegkeet an dem Kontrast änneren.
- Mat Hëllef vun enger Tounlinn, déi sech béie léisst, loosse sech déi hell Partien, déi däischter an d'Schieter eenzel verschaffen.
- D'Stäerkt, d'Siedegung an d'Luminanz vun aacht verschiddenen Faarwe, loosse sech eenzel astellen.
- An der Sektioun "Detail" loosse sech d'Biller méi schaarf maachen, an d' Bildrausche léist sech duerch Luminanz- a Ännerungen an der Faarf selwer reduzéieren.
- Mat rout/cyan oder blo/giel Réckelen ass et méiglech, chromatesch Objektivfeeler ze verbesseren.
- Am Fall vu Lënsevignettéierung, wann d'Ecke vun de Biller méi däischter sinn, erlaabt Lightroom et, d'Quantitéit z'änneren an de Liichtduerchfall vum optesche Mëttelpunkt z'änneren.
- D'Faarfkalibréierung vum Fotoapparat selwer léisst sech änneren, duerch d'Verstelle vun den dräi Faarwen, rout, giel a blo an zousätzlech duerch d'Ännere vun der Duerchzeechnung vun de Schieter.

#### [Änneren] Slideshow

#### [Änneren] Print

#### [Änneren] Web

## [Änneren] Sécherheet

Dobäi ass ze bemierken, datt de Programm ni un d'Originaldatei kniwwle geet. Lightroom verschafft ëmmer Kopien! Op déi Manéier ass de Fotograf absolut sécher, datt näischt u säin Original komme kann.

## [Änneren] D'Konkurrenz

- Apple Aperture
- Adobe Bridge
- BlueMarine

## [Änneren] De Präis

De Präis fir eng Vollversioun läit ronderëm 300 €.

## [Änneren] Fir besser eens ze ginn

- Martin Evening: The Adobe Photoshop Lightroom Book, 1. Oplo, Peachpit, Pearson Education, Inc. 2007 (en)
- Martin Evening: Adobe Photoshop Lightroom. Handbuch für Fotografen, Oktober 2007, Addison-Wesley, München. Iwwersat vun der Claudia Koch an der Kathleen Aermes. (de)

Vun "http://lb.wikipedia.org../../../a/d/o/Adobe_Photoshop_Lightroom_aabf.html"

Kategorien: Bildbeaarbechtungs-Software | Windows-Software | Mac-OS-Software

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Français
- Italiano
- 日本語
- Nederlands
- 中文